stanford-oval/wikipedia huggingface dataset:
Getting Better

| ”Getting Better” The Beatles |
| --- | --- | --- |

Kappaleen nuotit.
Kappaleen tiedot
 Albumilta: Sgt. Pepper's Lonely Hearts Club Band
 Julkaistu: 1. kesäkuuta 1967
 Tyylilaji: pop rock
 Kesto: 02.47
 Levy-yhtiö: Parlophone , EMI , Capitol 
Sgt. Pepper's Lonely Hearts Club Bandin muut kappaleet
| ”Lucy in the Sky with Diamonds” 3 | ”Getting Better” 4 | ”Fixing a Hole” 5 |
'Getting Better' on brittiläisen rock-yhtyeen The Beatlesin vuonna 1967 julkaistu kappale. Se sisältyy yhtyeen samana vuonna julkaistulle albumille Sgt. Pepper's Lonely Hearts Club Band. Kappaleen tekijätietoihin sen tekijöiksi on merkitty The Beatlesin lauluntekijäpari John Lennon-Paul McCartney. Kappaleen alkuperäisidea oli McCartneyn, mutta myös Lennon osallistui kappaleen tekoon, joten sen voi todeta olleen yhdessä tehty kappale.
Kappaleen alkuperäisidea

The Beatles työskenteli Abbey Road Studioseilla, runsaasti levyttämässä ja tekemässä sävellystyötä yhtyeen albumia, Sgt. Pepper's Lonely Hearts Club Bandia varten. Paul McCartney tunsi tarvitsevansa taukoa ja päätti lähteä kävelylle ystävänsä Hunter Daviesin ja lammaskoiransa Marthan kanssa. Kävelyllä McCartney sai inspiraation Getting Betteriin. Davies kertoi laulun syntyhetkestä kirjassa Inside The Beatles näin:
»Olimme Paulin kanssa Primrose Hillillä ulkoiluttamassa Paulin koiraa Marthaa. Sää oli kirkas ja aurinkoinen - oli vuoden ensimmäinen keväinen aamu. Paul ajatteli säätä ja sanoi 'paranemaan päin' ('getting better') mutta hän alkoikin nauraa, ja kysyessäni siihen syytä hän vastasi, että lause toi hänen mieleensä jotain.»
Lause 'getting better' toi McCartneyn mieleen rumpali Jimmy Nicolin. Nicol oli tuurannut sairaana ollutta Ringo Starria ja soittanut useissa konserteissa The Beatlesin maailmankiertueella 1964. Hänen täytyi opetella kaikki soitettavat kappaleet hyvin nopeasti, mikä oli haastavaa. Joka konsertin jälkeen McCartney ja John Lennon olivat menneet kysymään Nicolilta 'Miten meni?' mihin tämä oli aina vastannut 'Parempaan päin' ('getting better'). Niinpä tästä lauseesta tuli aina Paulille mieleen Jimmy Nicol.
Kappaleen sävellystyö ja levytys

Kun McCartney tuli kävelyltä kotiinsa, hänellä oli suuri inspiraatio. Hän tapaili kitarallaan melodiaa, mihin hän kehitteli koko ajan lisää sanoja. McCartney jatkoi kappaleen hahmottelua pianolla. Samana iltana Lennon tuli käymään McCartneyn kotona. Tuolloin paikalla, mukana ollut Davies muistelee tapahtumaa näin:
»Paul kysyi (Johnilta) kirjoitettaisiinko kappale nimeltä "It's Getting Better". Silloin tällöin he saattoivat kirjoittaa koko laulun yksin, mutta useimmiten toisella oli puolikas laulu, jonka toinen sitten auttoi loppuun. Niin kävi tämänkin kanssa. Paul esitti aikaansaannoksensa Johnille ja laulu viimeisteltiin yhteistyönä.»
Kappaleen optimistinen pääosa on McCartneyn käsialaa, minkä Lennonin väliosa täydentää ja tuo särmää kappaleeseen. Väliosassa Lennon kertoo elämänsä virheistä, joita hän katuu. Kertosäkeessä McCartney laulaa "I have to admit it's getting better" (täytyy myöntää kaikki on paranemaan päin), mihin Lennon vastaa "It can't get much worse" (Ei voi paljon huonommin mennä). Kappale äänitettiin yhdessä päivässä, 9. maaliskuuta 1967.
The Beatles kappaleella
Paul McCartney - päävokaalit, bassokitara, sähköpiano
John Lennon - taustalaulu, päävokaalit (väliosa), kitara
George Harrison - taustalaulu, kitara, tambura
Ringo Starr - rummut, bongorummut
George Martin - tuottaja, piano
Käännös suomeksi
Flotsam and Jetsam

Flotsam and Jetsam esiintymässä 2008.
Laulaja Eric A. Knudtsen on kuulunut yhtyeeseen alusta asti. Kuva vuodelta 2008.
Flotsam and Jetsam on yhdysvaltalainen speed/thrash metal -yhtye. Basisti Jason Newsted perusti yhtyeen vuonna 1983 Phoenixissa, Arizonassa. Vuonna 1986 hän kuitenkin erosi yhtyeestä liittyäkseen Metallicaan.
Kokoonpano

Eric A. Knudtsen – laulu (1983–2001, 2002-)
Michael Gildbert – kitara (1983–1999, 2010-)
Michael Spencer – basso (1987–1988, 2013–)
Steve Conley – kitara (2013–)
Ken Mary – rummut (2017–)
Kokoonpano > Entiset jäsenet

Kelly David-Smith – rummut (1983–1997, 2011-2014)
Jason Newsted – basso (1983–1986)
Mark Vazquez – kitara (1981-1984)
Kevin Horton – kitara (1981-1983)
Edward Carlson – kitara (1983–2013)
Phil Rind – basso (1986)
Troy Gregory – basso (1988–1991)
Jason Ward – basso (1990–2013)
Craig Nielsen – rummut (1997–2011)
Mark Simpson – kitara (1999–2010)
Jason Bittner – rummut (2014-2017)
Kokoonpano > Kiertuejäsenet

James Rivera – laulu (2001)
Bill Bodily – basso (2016-2019)
Diskografia > Albumit

Doomsday for the Deceiver (1986)
No Place for Disgrace (1988)
When the Storm Comes Down (1990)
Cuatro (1992)
Drift (1995)
High (1997)
Unnatural Selection (1999)
My God (2001)
Dreams of Death (2005)
The Cold (2010)
Ugly Noise (2012)
Flotsam and Jetsam (2016)
The End of Chaos (2019)
Blood in the Water (2021)
Diskografia > Livealbumit

Live in Phoenix (2005)
Once in a Deathtime (2008)
Diskografia > Singlet/Ep:t

"Flotzilla" (1987)
"Saturday Night's Alright For Fighting" (1988)
"Suffer The Masses" (1990)
"The Master Sleeps" (1990)
"Never To Reveal" (1992)
"Swatting At Flies" (1992)
"Wading Through The Darkness" (1992)
"Cradle Me Now" (1992)
"Smoked Out" (1995)
"Blindside" (1995)
"Destructive Signs" (1995)
"Life, Love, Death" (2019)
Diskografia > DVD:t

Live in Phoenix (2004)
Live in Japan (2006)
Once in a Deathtime (2008)
Aiheesta muualla

Kuvia tai muita tiedostoja aiheesta Flotsam and Jetsam Wikimedia Commonsissa
Georgi Brasov

Georgi Brasov
Kreivi Georgi Mihailovitš Brasov (ven. Гео́ргий Миха́йлович Бра́сов; 6. elokuuta (J: 24. heinäkuuta) 1910 – 22. heinäkuuta 1931) oli venäläinen aatelismies ja Romanov-suvun jäsen.
Georgin vanhemmat olivat suuriruhtinas Mikael Aleksandrovitš, joka oli Aleksanteri III:n poika, ja Natalia Brasova (o.s. Seremetjevskaja), joka oli moskovalaisen lakimiehen Sergei Mamontovin tytär.
Elämäkerta

Georgi syntyi Udinkassa lähellä Moskovaa ja sai nimensä setänsä Georgi Aleksandrovitš Romanovin mukaan, joka kuoli tuberkuloosiin vuonna 1899. Georgin isä oli Venäjän kruununperimysjärjestyksessä toinen, Georgin serkun Aleksein, Nikolai II:n pojan, jälkeen.
Venäjän keisarisuvun jäsenenä Georgin isä Mikael ei ollut oikeutettu avioitumaan monarkian  ulkopuolisen henkilön kanssa. Georgin äiti Natalia Brasova oli eronnut nainen eikä kuulunut monarkiaan.
Vuonna 1912 Aleksein verenvuototauti paheni, kun keisarillinen perhe oli Spalassa, Puolassa. Nikolai II uskoi, että Aleksei oli lähellä kuolemaa, joten keisari antoi Mihailille luvan avioitua Natalia Brasovaan kanssa. Natalia ja Mihail menivät naimisiin Serbian patriarkaatin vihkitodistuksella 30. lokakuuta 1912, Wienissä. Venäjän keisarillinen perhe ja maan virkamiehet eivät osallistuneet häihin. Mihail ja Natalia joutuivat asumaan ulkomailla, koska Nataliaa ei hyväksytty Venäjällä. Natalia ja Mihail matkustelivat Euroopassa, kunnes asettuivat asumaan Englantiin.
Syksyllä vuonna 1914 Mihail sai luvan palata Venäjälle ja liittyä keisarilliseen armeijaan, joka taisteli itärintamalla ensimmäisen maailmansodan aikana. Georgin äiti Natalia Seremetjevskaja sai käyttää arvonimeä kreivitär Brasova. Georgi käytti nimeä kreivi Brasov.
Vuonna 1917, Helmikuun vallankumouksen aikana Nikolai II luopui kruunusta ja luovutti sen Mihailille. Mutta Pietarissa olevat sotilaat liittyivät mielensoittajiin ja pakottivat Mihailin luovuttamaan vallan väliaikaiselle hallitukselle. Georgi, Natalia ja Mihail olivat aluksi kotiarestissa Hatsinassa. Mihail karkotettiin Permiin. Hän onnistui salakuljettamaan Georgin, tämän äidin ja sisarpuolen Kööpenhaminaan, mistä Nikolai II:n äiti Maria Fjodorovna oli kotoisin. Mikael murhattiin 12. kesäkuuta 1918 Permissä. Ruumis poltettiin myöhemmin.
Georgi ja Natalia muuttivat Lontooseen, missä Georgi meni Harrowin sisäoppilaitokseen. Vuonna 1927 perhe joutui taloudellisiin vaikeuksiin ja Natalia muutti Pariisiin. Georgi jäi Englantiin ja pääsi koulusta seuraavana vuonna. Georgi meni ranskalaiseen Ecole des Rochesin kouluun, joka sijaitsee Verneuil-sur-Avressa Normandiassa.
Elämäkerta > Kuolema

Kesällä 1931 Georgin Sorbonnen vuosi loppui ja hän päätti viettää lomaa hollantilaisen luokkatoverinsa Edgar Moneanaarin kanssa Rivieralla. Georgi ja Edgar päättivät ajaa Pariisista Cannesiin mutta auto suistui tieltä, törmäsi puuhun ja autoa ajanut 19-vuotias Edgar kuoli heti. Georgi vietiin sairaalaan Auxerreen. Kaksi päivää ennen 21-vuotissyntymäpäiväänsä kreivi Brasov kuoli.
Georgi haudattiin Cimetière de Passyn hautausmaalle Pariisiin. Kun Natalia Brasov kuoli vuonna 1951, hänet haudattiin poikansa viereen. Georgin haudassa lukee ranskaksi: Fils et Epouse de S.A.I Grand Duc Michel de Russie.
Glauken lähde

| Glauken lähde> Κρήνη τῆς Γλαύκης |
| --- | --- |
 Glauken lähdekaivorakennus.
Sijainti:  Archaía Kórinthos, Kórinthos, Korinthia, Peloponnesos  Kreikka
Koordinaatit:  37°54′20″N, 22°52′41″E
Rakennustyyppi:  lähdekaivo
Valmistumisvuosi:  noin 500 eaa./100 jaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Glauken lähde (m.kreik. Κρήνη τῆς Γλαύκης, Krēnē tēs Glaukēs) oli antiikin aikainen lähdekaivorakennus Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Glauken lähde sijaitsi Korintin temppelikukkulan länsirinteessä agoran luoteispuolella. Lähde on saanut nimensä kreikkalaisen mytologian Glaukesta (myös Kreusa), joka oli Korintin kuningas Kreonin tytär ja nai Iasonin. Kun Medeia antoi Glaukelle lahjaksi myrkytetyn viitan, tämä yritti paeta polttavaa tunnetta hyppäämällä lähteeseen. Näin se sai nimensä.
Paikalla oli lähdekaivorakennus jo klassisella ja hellenistisellä ajalla. Se rakennettiin mahdollisesti jo arkaaisella kaudella 500-luvulla eaa. samaan aikaan läheisen Apollonin temppelin kanssa. Roomalaiset todennäköisesti tuhosivat sen muun kaupungin ohella vuonna 146 eaa., mutta rakensivat sen myöhemmin uudestaan.
Lähdekaivorakennus on kuutiomainen, ja sen pituus on pohjois-eteläsuunnassa noin 15 metriä ja itä-länsisuunnassa noin 14 metriä. Korkeutta sillä on noin 7,5 metriä. Rakennuksen lounaiskulmassa on ulokemainen lisärakennus. Kaivorakennukseen on mahtunut noin 527 kuutiometriä vettä.
Heti lähteen itäpuolella sijaitsi roomalaisella ajalla niin kutsuttu Temppeli C. Toinen merkittävä lähdekaivo Korintin agoran läheisyydessä oli Peirenen lähde.
Aiheesta muualla

Kuvia tai muita tiedostoja aiheesta Glauken lähde Wikimedia Commonsissa
Edvard Oerstroem

Edvard Oerstroem vuonna 1911.
Edvard Oerstroem (Oerström) (12. helmikuuta 1862 Pietari - 1922) oli virkamies, joka toimi Suomen ministerivaltiosihteerinä.
Oerstroemin vanhemmat olivat pankinjohtaja Andrei Oerstroem ja Helena von Barnewitz. Hän palveli vuodesta 1883 alkaen Venäjän oikeusministeriössä ja tuli siellä 1895 osastopäälliköksi. 1900 Oerstroem siirtyi Suomen valtiosihteerinvirastoon ja tuli 1901 hoitamaan valtiosihteerin apulaisen tehtävää, mihin hänet nimitettiin vakinaiseksi 1902. Vjatšeslav von Plehwen surman jälkeen heinäkuussa 1904 hän hoiti virkaa tekevänä ministerivaltiosihteerin tehtäviä, samoin kuin Constantin Linderin jälkeen 1905, tämän saatua eron tehtävästä. Oerstroem oli Helsingin yliopiston vt. kansleri 1905-1906, mutta 1906 hän siirtyi senaattoriksi Venäjän hallitsevan senaatin oikeusosastolle. Oerstromin vaiheet Venäjän vuoden 1917 helmikuun vallankumouksen ja lokakuun vallankumouksen jälkeen ovat tuntemattomat. Helsingin yliopiston opettaja- ja virkamiesmatrikkelin mukaan hän kuoli 1922.
Oerstomin puoliso oli Katarina Samarski-Bychovets.
Aiheesta muualla

Shilov, D. N. 2005. Venäläistämispolitiikka 1900-luvun alun Suomessa. Oerstroem, Edward Anders: Palvelukseni Suomen valtiosihteerinvirastossa. Historiallinen aikakauskirja 103 (2005): 3, 10. artikkeli.
Disdrometri

Disdrometri on hydrometeorien kuten vesipisaroiden ja lumihiutaleiden kokojakauman mittaamiseen käytetty laite. Nykyaikaisilla disdrometreillä voidaan mitata myös hydrometeorien putoamisnopeutta ja muotoa. Mitattujen ominaisuuksien avulla voidaan lisäksi arvioida sateen voimakkuutta ja olomuotoa. Vastaavasti disdrometrien käyttökohteet ovat moninaisia. Niitä käytetään muun muassa lentokenttähavainnoissa, tieteellisessä tutkimuksessa ja hydrologisissa sovellutuksissa.
Mittalaitetyypit

Disdrometrit voidaan jakaa toimintaperiaatteensa perusteella useisiin laitetyyppeihin, jotka soveltuvat erilaisiin käyttötarkoituksiin.
Jo 1960-luvulta käytössä olleilla Joss-Waldvogel-disdrometreillä sadepisaroiden koon mittaus perustuu putoamistörmäysten voimakkuuteen. Mittauskalvolla tapahtuvien törmäysten impulssi muutetaan sähkömekaanisen muuntimen ja vahvistimen avulla sähköiseksi impulssiksi, jonka voimakkuudesta määritetään pisaroiden koko. Toimintaperiaatteesta johtuen laitetyyppi ei sovellu lumisateen mittaamiseen.
Laseriin perustuvat laitteet mittaavat sadepartikkelien varjot, niiden pudotessa vaakasuuntaisen levymäisen valokentän tuottavan laserin ja fotodiodirivistön välistä. Hydrometeorin koko saadaan fotodiodeilla havaitun varjon leveydestä.
Monissa uudemmissa laitetyypeissä käytetään epäkoherenttia valoa ja valoherkkää kennoa. Yhden pikselirivin vaakasuuntaista kennoa käyttävissä laitteissa hydrometeorit putoavat valolähteen ja kennon välistä, jolloin suurella nopeudella kennoa näytteistämällä sadepisaroista tai lumihiutaleista voidaan muodostaa kaksiulotteinen kuva. Kahta päällekkäin ladottua kamerayksikköä käyttämällä voidaan mitata putoamisnopeus hydrometeorin havaitsemisen aikaerosta. Kaksiulotteisia kuvia tallentavia digitaalisia valokuva- tai videokameroita hyödyntävillä laitteilla saadaan tyypillisesti tarkempia kuvia hydrometeoreista, jolloin niiden koko ja muoto voidaan määrittää täsmällisemmin. Suurnopeuskameraa hyödyntävissä laitteissa putoamisnopeus määritetään hydrometeorin sijainnin muutoksista peräkkäisissä kuvissa.
Gian Piero Gasperini

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 26. tammikuuta 1958 (ikä 66)
Syntymäpaikka: Grugliasco, Piemonte, Italia
Seura
Seura:  Atalanta BC
Tehtävä: Päävalmentaja
Seurat
| Vuodet | Seura | O | (M) |
| 1976–1977 |  Juventus FC | 0 | (0) |
| 1977–1978 |  Reggiana | 16 | (0) |
| 1978–1983 |  Palermo | 128 | (11) |
| 1983–1984 |  Cavese | 34 | (2) |
| 1984–1985 |  Pistoiese | 34 | (4) |
| 1985–1990 |  Pescara | 160 | (21) |
| 1990–1991 |  Salernitana | 35 | (1) |
| 1991–1993 |  Vis Pesero | 61 | (3) |
Valmennusura
1994–2003:  Juventus FC juniorit
2003–2006:  FC Crotone
2006–2010:  Genoa CFC
2011:  Inter Milan
2012–2013:  US Palermo
2013:  US Palermo
2013–2016:  Genoa CFC
2016–:  Atalanta BC
 Seurajoukkueuran tilastot kattavat vain kansalliset sarjat.
Gian Piero Gasperini (s. 26. tammikuuta 1958) on italialainen jalkapallovalmentaja, joka pelaajaurallaan oli keskikenttäpelaaja. Kesäkuusta 2016 lähtien hän on toiminut Atalantan päävalmentajana.
Ura pelaajana

Gasperini pelasi yhdeksänvuotiaasta alkaen Juventuksen organisaatiossa. Hän voitti 1976 Juventuksen alle 20-vuotiaiden joukkueessa yhdessä Paolo Rossin ja Sergio Brion kanssa Italian nuorten mestaruuden 1976. Seuraavaksi kaudeksi Gasperini nostettiin edustusjoukkueseen. Serie A:ssa hän ei pelannut kuitenkaan yhtään ottelua, mutta otteet Coppa Italiassa herättivät kiinnostusta ja 1977 hänet lainattiin AC Reggianaan, jossa hän pelasi kuusi ottelua kaudella 1977–78.
Gasperini ei palannut enää Juventukseen, vaan siirtyi 1978 US Città di Palermoon, jossa hän pelasi viisi kautta Serie B:ssä ja oli mukana Coppa Italian finaalissa häviämässä Juventukselle 1979. Palermosta Gasperini jatkoi uraansa SS Caveseen ja AC Pistoiseen pelaten Serie B:ssä ja C1:ssä. Vasta edustaessaan Pescara Calciota Gasperini pääsi pelaamaan pääsarjatasolla, kun seura nousi Serie A:han 1987.
Gasperini jätti Pescaran 1990 ja pelasi vielä Salernitana Calciossa ja Vis Peserossa ennen kuin lopetti uransa 1993.
Ura valmentajana

Gasperini aloitti valmennusuransa Juventuksen organisaatiossa juniorivalmentajana 1994. Hän valmensi eri ikäluokkien joukkueita yhdeksän vuoden ajan kunnes hän vuonna 2003 siirtyi Serie C1:ssä pelanneen FC Crotonen päävalmentajaksi. Debyyttikausi 2003–04 päättyi Gasperinin johdolla menestyksekkääseen nousuun Serie B:hen. Gasperini sai potkut kesken kauden 2004–05, mutta hänet palkattiin pikaisin takaisin seuran peräsimeen.
Kesällä 2006 Gasperini siirtyi Genoa CFC:n päävalmentajaksi. Debyyttikausi päättyi komeasti nousuun Serie A:han, jossa Gasperinin ja Genoan ensimmäinen kausi päättyi hienosti sijalle 10. Kaudella 2008–09 Gasperinin suojatit jatkoivat hyviä esityksiään ja päätyivät lopulta sijalle 9. Kauden 2010–11 kehno alku koitui Gasperinin kohtaloksi ja hän sai potkut tehtävistään marraskuussa. Genoa oli hävinnyt kolme neljästä viimeisimmästä ottelusta ja kerännyt 10 ottelusta vain 11 pistettä.
Kesäkuussa 2011 Gasperini nimitettiin FC Internazionale Milanon päävalmentajaksi.. Syyskuussa 2011 Interin hävittyä nousijajoukkue Novaralle 3-1 seurajohto erotti valmentajan tehtävästään. Inter ei voittanut Gasperinin johdolla otteluakaan.  Potkujensa jälkeen Gasperini kritisoi Interin seurajohdon toimintaa hänen palkkauksessaan. Gasperinin mukaan Inter tiesi, että hän tulee käyttämään 3-4-3 taktiikkaa. Lisäksi Gasperini olisi toivonut seurajohdolta parempaa toimintaa kesän siirtomarkkinoilla, sillä Gasperini ei saanut hankittua ryhmäänsä haluamiaan ja sopivimpia pelaajia.
Syyskuussa 2012 Gasperini palasi Serie A:han US Città di Palermon päävalmentajaksi.  Hän ei onnistunut kääntämään sisilialaisseuran huonosti alkanutta kautta, vaan Palermo vajosi sarjan jumboksi. Gasperini sai potkut helmikuun alussa 2013.  Gasperini palasi seuran valmentajaksi kolme kierrosta myöhemmin, kun Alberto Malesani sai potkut tehtävästä.  Hän sai kuitenkin uudelleen potkut maaliskuun alussa Palermon ollessa edelleen Serie A:n jumbona.
Syyskuun lopulla 2013 Gasperini palasi Genoan päävalmentajaksi. Vaikean ensimmäisen kauden jälkeen Gasperini luotsasi seuransa kaudella 2014–2015 Serie A:ssa kuudenneksi. Joukkue olisi pelillisesti päässyt Eurooppa-liigaan, mutta seuran UEFA-lisenssin puuttumisen vuoksi europelipaikka meni paikallisvastustaja UC Sampdorialle. Kaudella 2015–2016 europelipaikat jäivät jälleen kauas ja Genoa päätyi keskikastiin sijalle 11. Kauden jälkeen Gasperini jätti seuran ja siirtyi Atalantan päävalmentajaksi.
Dipendra

| Dipendra |
| --- | --- |
 
Nepalin kuningas
Valtakausi:  1. kesäkuuta 2001 – 4. kesäkuuta 2001
Edeltäjä:  Birendra
Seuraaja:  Gyanendra

Syntynyt:  27. kesäkuuta 1971 Kathmandu, Nepal
Kuollut:  4. kesäkuuta 2001 (29 vuotta) Kathmandu, Nepal
Suku:  Shah
Isä:  Birendra
Äiti:  Aishwarya
Uskonto:  hindulaisuus
Dipendra Bir Bikram Shah Dev (27. kesäkuuta 1971 – 4. kesäkuuta 2001) oli Nepalin kruununprinssi ja kuningas 1. kesäkuuta – 4. kesäkuuta 2001. Uutisraporttien mukaan hän surmasi koko perheensä kuninkaallisella lounaalla 1. kesäkuuta 2001. Dipendra haavoittui myös kuolettavasti, ilmeisesti oman käden kautta, ja hänestä tuli virallisesti kuningas kolmen päivän ajaksi hänen maatessaan koomassa sairaalassa.
Dipendra oli kuningas Birendran ja kuningatar Aishwaryan vanhin poika. Hänet koulutettiin Eton Collegessa Englannissa. 18-vuotiaana hänestä tuli perinteen mukaisesti jumala. Nepalissa hän kävi Tribhuvanin yliopistoa Kirtipurissa ja kuninkaallista sotilasakatemiaa.
Syynä veritekoon saattoi olla avioliittokiista. Dipendra olisi halunnut morsiamekseen Devyani Ranan, joka kuului Ranan sukuun, joka oli hallinnut Nepalia perinnöllisinä pääministereinä vuoteen 1951 ja johon kuningassuku siksi suhtautui epäluuloisesti. Hänen äitinsä kielsi kuitenkin avioliiton.
Dipendran kuoleman jälkeen häntä seurasi kuninkaana hänen setänsä prinssi Gyanendra.
Aiheesta muualla

Luettelo kuolleista kuvineen (Arkistoitu – Internet Archive)
Gibraltarin parlamentti

| Gibraltarin parlamentti |
| --- | --- |
 
Tyyppi
Tyyppi:  yksikamarinen
Johto
Puhemies:  Adolfo Canepa
Kokoonpano
Edustajia:  17
 
Puolueet:  Hallitus (10)      GSLP (7)       Liberaalit (3) Oppositio (7)      GSD (6)       Gibraltar yhdessä (1)
Vaalit
Viimeisimmät vaalit:  17. lokakuuta 2019
Kokouspaikka
 Gibraltarin parlamenttitalo
 Parlamenttitalo, John Mackintoshin aukio, Gibraltar
Kotisivut
 http://www.parliament.gi/
Gibraltarin parlamentti on Gibraltarin yksikamarinen parlamentti. Siihen kuuluu 17 jäsentä ja puhemies.
Gibraltarin ensimmäinen oma lainsäädäntöelimensä perustettiin 1950. Lakia säätävään neuvostoon kuului kuvernööri, kolme ex officio -jäsentä, viisi vaaleilla valittua ja kaksi nimitettyä jäsentä. Gibraltar sai 1969 uuden perustuslain, ja silloin muodostettiin myös Gibraltarin varsinainen parlamentti, joka tunnettiin silloin vielä nimellä House of Assembly. Siihen kuului puhemies, 15 vaaleilla valittua jäsentä ja kaksi ex officio -jäsentä. Nykyisen muotoinen parlamentti syntyi vuoden 2006 perustuslakiuudistuksen jälkeen.
Parlamenttivaalit järjestetään neljän vuoden välein, ja vaalijärjestelmässä äänestäjien pitää äänestää 10 ehdokasta. Vaaleilla valitaan yhteensä 15 jäsentä. Lisäksi parlamenttiin kuuluu 2 ex officio -edustajaa, jotka myös istuvat parlamentissa neljän vuoden ajan. Lisäksi parlamentille valitaan erikseen puhemies. Parlamentti kokoontuu John Mackintoshin aukiolla sijaitsevassa parlamenttitalossa. Se rakennettiin 1817–1818, ja siinä oli aikaisemmin Exchange and Commercial Library.
Aiheesta muualla

Kuvia tai muita tiedostoja aiheesta Gibraltarin parlamentti Wikimedia Commonsissa
Parlamentin kotisivut (englanniksi)
Glauber

Glauber tarkoittaa seuraavia:
Sukunimi

Johann Rudolph Glauber (1604–1668), saksalainen kemisti
Roy J. Glauber (1925–2018), yhdysvaltalainen fyysikko, Nobelin fysiikanpalkinnon saaja
Muita

Glaubersuola tai glauberinsuola, natriumsulfaatin muoto.
Glauber, kraatteri Kuussa.
Gláuber, oik. Gláuber Leandro Honorato Berti, brasilialainen jalkapalloilija.
Glauber de Andrade Rocha, brasilialainen elokuvaohjaaja.
Lucky Glauber, hahmo The King of Fighters -pelisarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Glauber”, voi hakea sivunnimihaulla, laajalla sivunnimihaulla tai tekstihaulla.
Elena Băsescu

| Elena Băsescu |
| --- | --- |

Euroopan parlamentin jäsen
 2009–2014  
Henkilötiedot
Syntynyt: 24. huhtikuuta 1980 (ikä 44) Constanţa
Tiedot
Puolue:  Romanian demokraattinen liberaalipuolue
Elena Băsescu (s. 24. huhtikuuta 1980) on romanialainen poliitikko. Hänet valittiin Euroopan parlamenttiin vuoden 2009 vaaleissa. Hän oli Euroopan kansanpuolueen ryhmän jäsen ja Vetoomusvaliokunnan varapuheenjohtaja.
Elena Băsescu on presidentti Traian Băsescun tytär. Kampanjan aikana häntä arvosteltiin kokemattomuudesta, mutta kehuttiin korruptoitumattomuudesta.
Gibraltarin punta

Gibraltarin punta (valuuttakoodi: GIP) on Britannian merentakaisiin alueisiin kuuluvalla Gibraltarilla käytössä oleva rahayksikkö. Sitä vaihdetaan samanarvoisena Englannin puntaan, joka myös on käytössä Gibraltarilla. Tästä huolimatta Gibraltarin puntia ei kuitenkaan hyväksytä käyttöön Britanniassa.
Käytössä olevat setelit

5 puntaa
10 puntaa
20 puntaa
50 puntaa
100 puntaa
Aiheesta muualla

Kuvia tai muita tiedostoja aiheesta Gibraltarin punta Wikimedia Commonsissa
| Tämänhetkiset GIP-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD